钦定古今图书集成/明伦汇编/闺媛典/第052卷 > 郭以旗妻寇氏
## 钦定古今图书集成/明伦汇编/闺媛典/第052卷 > 郭以旗妻寇氏

按《郧阳府志》：寇氏，郭以旗妻。流贼突至，夫妇携子匿
山中，逻贼获之，将杀其夫与子。氏绐贼曰：“此吾兄也，
汝无害，吾从汝。”贼信而舍之。郭去，氏度夫行且远，遂
骂贼。贼惜其姿不校，氏以石击中贼面流血。贼怒杀
之，头落地。尸行百步，遇石不能上而仆，伏莽之人皆
见之。